title: 2008/670/ПВР: Решение на Съвета от 24 юли 2008 година за изменение на Решение 2000/265/ЕО на Съвета за съставяне на финансов регламент, уреждащ бюджетните аспекти на управлението от страна на заместник генералния секретар на Съвета, на сключени от него, в качеството му на представител на определени държави-членки, договори, свързани с изграждането и функционирането на комуникационната инфраструктура на Шенгенското пространство — Sisnet

text:
               15.8.2008

               BG

               Официален вестник на Европейския съюз

               L 220/19

      РЕШЕНИЕ НА СЪВЕТА

   от 24 юли 2008 година
   за изменение на Решение 2000/265/ЕО на Съвета за съставяне на финансов регламент, уреждащ бюджетните аспекти на управлението от страна на заместник генералния секретар на Съвета, на сключени от него, в качеството му на представител на определени държави-членки, договори, свързани с изграждането и функционирането на комуникационната инфраструктура на Шенгенското пространство — „Sisnet“
   (2008/670/ПВР)
   СЪВЕТЪТ НА ЕВРОПЕЙСКИЯ СЪЮЗ,
   като взе предвид член 2, параграф 1, втора алинея, първо изречение от Протокола за включването на достиженията на правото от Шенген в рамките на Европейския съюз, приложен към Договора за Европейския съюз и към Договора за създаване на Европейската общност,
   като има предвид, че:

               (1)

               Заместник генералният секретар на Съвета бе упълномощен с Решение 1999/870/ЕО (1) и Решение 2007/149/ЕО (2) да действа, в контекста на включването на достиженията на правото от Шенген в рамките на Европейския съюз, като представител на определени държави-членки при сключването на договори, свързани с изграждането и функционирането на комуникационната инфраструктура на Шенгенското пространство, „SISNET“, и при управлението на такива договори до нейното преминаване към комуникационна инфраструктура, поддържана от Европейския съюз.

               (2)

               Финансовите задължения, произтичащи от тези договори, се поемат от специален бюджет (наричан по-долу „бюджет на Sisnet“), който финансира посочената в тези решения на Съвета комуникационна инфраструктура.

               (3)

               Бюджетът на Sisnet се управлява от специален финансов регламент, установен с Решение 2000/265/ЕО на Съвета (3) и наричан по-долу „Финансов регламент за Sisnet“, който предвижда процедури, различни от процедурите във Финансовия регламент, приложим за общия бюджет на Европейските общности, установен с Регламент (ЕО, Евратом) № 1605/2002 на Съвета (4).

               (4)

               Целесъобразно е по аналогия да се приведе в съответствие Финансовият регламент за Sisnet с Финансовия регламент за Общността, като същевременно се опростят вътрешните процедури в рамките на секретариата на Съвета, по-специално чрез премахване на функциите на финансовия контрольор и заменянето им, когато е уместно, с функциите на вътрешния одитор, установен с член 85 от Регламент (ЕО, Евратом) № 1605/2002.

               (5)

               Съществуващите процедури следва също така да функционират по-гладко и да бъдат в по-голяма степен съобразени с действащата практика, например чрез адаптиране на сроковете по отношение на искания за средства и на плащания, както и чрез актуализиране на някои разпоредби в съществуващите процедурни или законодателни рамки.

               (6)

               Финансовият регламент за Sisnet беше изменен с Решение 2007/155/ЕО на Съвета (5) и Решение 2008/319/ЕО на Съвета, за да се даде възможност на Швейцария да участва в бюджета на Sisnet. Следва също така да се даде възможност на Швейцария да участва в евентуални бъдещи дейности на консултативния комитет.

               (7)

               Предложените изменения нямат финансови последици за вноските на държавите-членки в бюджета на Sisnet,

         РЕШИ:
   Член 1
   Решение 2000/265/ЕО се изменя, както следва:

               1.

               В член 6, параграф 4 се заменя със следното:
               „4.   Разходите от една финансова година се отразяват в счетоводните сметки за тази година на базата на разходите, разрешени не по-късно от 31 декември, за които съответните плащания са били направени от счетоводителя преди 15 януари на следващата година.“

               2.

               Член 7 се изменя, както следва:

                           а)

                           в параграф 2:

                                       i)

                                       първа алинея се заменя със следното:
                                       „Независимо от разпоредбите на параграф 1, преди 31 януари заместник генералният секретар на Съвета може да изпрати на представителите на държавите, посочени в член 25, заседаващи в рамките на работна група „SIS/SIRENE“ (Смесен комитет), наричана по-долу „работна група SIS/SIRENE“, надлежно мотивирани искания за пренасяне към следващата финансова година на бюджетни кредити, за които не са поети задължения към 15 декември, когато предоставените бюджетни кредити по съответните бюджетни линии за следващата финансова година не покриват нуждите.“;

                                       ii)

                                       четвърта алинея се заменя със следното:
                                       „Работна група „SIS/SIRENE“ излиза със становище по тези искания за прехвърляне не по-късно от 1 март.“;

                           б)

                           параграф 4 се заличава.

               3.

               В член 8, параграфи 2—4 се заменят със следното:
               „2.   Заместник генералният секретар изпраща на работна група „SIS/SIRENE“ преди 15 октомври предварителния проектобюджет, придружен от обяснителен меморандум.
               3.   Работна група „SIS/SIRENE“ дава становището си по този предварителен проект.
               4.   Заместник генералният секретар съставя проектобюджета и го изпраща не по-късно от 15 ноември на държавите, посочени в член 25.“

               4.

               В член 10, параграф 2 се заменя със следното:
               „2.   Всяка година в тримесечен срок, считано от приключването на счетоводните сметки, предвидено в член 46, параграф 1, се представя коригиращ бюджет с оглед включването на бюджетното салдо от предходната финансова година като приход, ако е положително, или като разход, ако е отрицателно.“

               5.

               Член 12 се заменя със следното:
               „Член 12
               Бюджетът се изпълнява в съответствие с принципа на разделение на функциите на разпоредител с бюджетни кредити и на счетоводител. Задълженията на разпоредител с бюджетни кредити, на счетоводител и на вътрешен одитор са несъвместими помежду си.“

               6.

               В член 13, параграф 2 се заменя със следното:
               „2.   Разпоредителят с бюджетни кредити може да разреши прехвърляне на суми между статии в рамките на една и съща глава. Със съгласието на работна група „SIS/SIRENE“ той може да разреши прехвърляне на суми между глави в рамките на един и същи дял. Работна група „SIS/SIRENE“ дава съгласието си при същите условия, при които приема становището си по бюджета.“

               7.

               Член 14 се заличава.

               8.

               Член 16 се изменя, както следва

                           а)

                           параграф 1 се заменя със следното:
                           „1.   За събирането на всяка дължима сума по смисъла на член 25 или на всяко задължение към въпросните държави от трета страна, свързано със сключването на договорите, създаването и функционирането на Sisnet, разпоредителят с бюджетни кредити следва да издаде нареждане за събиране на вземания. Нарежданията за събиране на вземания се предават на счетоводителя.“;

                           б)

                           параграф 2 се заличава.

               9.

               Последното изречение от член 18, параграф 1, както и член 18, параграф 2, член 20, параграф 2, буква ж), параграф 4 и параграф 5 и член 22 се заличават.

               10.

               Член 23 се заменя със следното:
               „Член 23
               Дисциплинарната отговорност на разпоредителя с бюджетни кредити и на счетоводителя, в случай на неспазване на разпоредбите на настоящия финансов регламент, се урежда по начина, по който тя е уредена в Правилника за длъжностните лица на Европейските общности.“

               11.

               Добавя се нова глава, както следва:
               „ГЛАВА IIIА
               Вътрешен одитор
               Член 24а
               Вътрешният одитор проверява правилното действие на системите и процедурите за изпълнение на бюджета, определени в настоящия регламент. По аналогия вътрешният одитор се ползва с всички правомощия, изпълнява всички задачи и спазва всички правила, предвидени в Регламент (ЕО, Евратом) № 1605/2002 на Съвета от 25 юни 2002 г. относно Финансовия регламент, приложим за общия бюджет на Европейските общности (6), и по-специално в част I, дял IV, глава 8 от него.

               12.

               Член 28 се изменя, както следва:

                           а)

                           параграф 1 се заменя със следното:
                           „1.   До 31 декември 2008 г. от държавите, посочени в член 25, се изисква да изплатят 25 % от своята вноска не по-късно от 15 февруари, 1 април, 1 юли и 1 октомври.“;

                           б)

                           създава се следният параграф:
                           „1a.   От 1 януари 2009 г. от държавите, посочени в член 25, се изисква да изплатят 70 % от своята вноска не по-късно от 1 април, а останалите 30 % — не по-късно от 1 октомври.“

               13.

               В член 29, параграф 6, буква з) се заменя със следното:

                           „з)

                           забрана за всякакви контакти между заместник генералния секретар и неговите служители, представители на правителствата на държавите-членки, посочени в член 25, представители на правителствата на Исландия, Норвегия и Швейцария, от една страна, и участниците в търговете, от друга страна, по въпроси, свързани с посочената покана за участие в търг, освен, по изключение, при следните условия:
                           преди крайната дата за подаването на оферти:

                                       i)

                                       по искане на участниците в търга:
                                       допълнителна информация само с оглед да се разясни характерът на поканата за участие в търг може да бъде съобщена на всички участници в търга;

                                       ii)

                                       по искане на заместник генералния секретар:
                                       ако държавите-членки, посочени в член 25, или Исландия, Норвегия и Швейцария, или генералният секретариат на Съвета забележат грешка, неточност, пропуск или друг технически недостатък в текста на поканата за участие в търг, генералният секретариат може по същия начин като приложимия за първоначалната покана за търг да уведоми за това заинтересованите лица;

                                       iii)

                                       след отварянето на офертите и по искане на държавите-членки, посочени в член 25, на Исландия, Норвегия или Швейцария, или на генералния секретариат на Съвета, ако е необходимо някакво разяснение във връзка с определена оферта или е необходимо да се поправят явни технически грешки в текста на офертата, генералният секретариат може да се свърже със съответния участник в търга.“

               14.

               Член 31 се заменя със следното:
               „Член 31
               Не се допуска дискриминация между гражданите на държавите-членки и тези на Исландия, Норвегия и Швейцария въз основа на гражданството по отношение на договори, сключени от заместник генералния секретар от името на държавите-членки, посочени в член 25.“

               15.

               В член 34, втора алинея се заменя със следното:
               „Офертите се отварят едновременно от комисия, назначена за тази цел от заместник генералния секретар. Тя се състои от три длъжностни лица с ръководни функции от различни дирекции на генералния секретариат на Съвета.“

               16.

               В член 35, първа алинея се заменя със следното:
               „Всяка оферта се оценява от държавите-членки, посочени в член 25, както и от Исландия, Норвегия и Швейцария. Единодушно одобрен от тези държави доклад се представя пред консултативния комитет, посочен в член 36, от компетентното длъжностно лице от генералния секретариат на Съвета, посочено от разпоредителя с бюджетни кредити, или от заместник, също посочен от разпоредителя с бюджетни кредити.“

               17.

               Член 36 се заменя със следното:
               „Член 36
               Договорите, подлежащи на сключване от заместник генералния секретар от името на държавите-членки, посочени в член 25, и от съответните представители на Исландия, Норвегия и Швейцария след покана за участие в търг, предварително се предоставят за становище на консултативен комитет по обществените поръчки и договорите.“

               18.

               В член 37, първа алинея се заменя със следното:
               „Консултативният комитет, посочен в член 36, включва в състава си по един представител от всяка от държавите-членки, посочени в член 25, както и по един представител от Исландия, Норвегия и Швейцария. Държавите-членки, посочени в член 25, както и Исландия, Норвегия и Швейцария следят избраните представители да притежават необходимата компетентност в областта на информатиката и/или финансите, и/или правото. Представителите не трябва да са участвали в оценяването на комплектите документи, които се представят пред консултативния комитет. В качеството на наблюдател присъства представител на вътрешния одитор.“

               19.

               В член 39, буква д) се заменя със следното:

                           „д)

                           по искане на една от държавите-членки, посочени в член 25, или на Исландия, Норвегия или Швейцария, или на член на консултативния комитет, или на заместник генералния секретар, предложени договори за суми под праговата стойност по буква а), когато те смятат, че подобни договори поставят принципни въпроси или са от особено естество.“

               20.

               Член 40 се заменя със следното:
               „Член 40
               Комплектите документи, представени за становище на консултативния комитет в съответствие с член 39, букви от б) до д), също се придружават от доклад, единодушно одобрен от държавите-членки, посочени в член 25, както и от Исландия, Норвегия и Швейцария.“

               21.

               Член 41 се заменя със следното:
               „Член 41
               Становищата на консултативния комитет се подписват от неговия председател. За да се избегне евентуално забавяне на процедурата в резултат на намесата на консултативния комитет, държавите-членки, посочени в член 25, както и Исландия, Норвегия и Швейцария могат, ако сметнат това за необходимо, да определят разумен срок, в рамките на който да бъде дадено становище. Становищата се съобщават на заместник генералния секретар и на държавите-членки, посочени в член 25, както и на Исландия, Норвегия и Швейцария. След като надлежно вземат това становище под внимание, държавите-членки, посочени в член 25, както и Исландия, Норвегия и Швейцария единодушно вземат окончателно решение по случая. След като се вземе това решение, съответният договор или договори се сключват от заместник генералния секретар от името на държавите-членки, посочени в член 25, и от съответните представители на Исландия, Норвегия и Швейцария.“

               22.

               В член 43, параграф 6 се заменя със следното:
               „6.   В случай на неизпълнение или забавено изпълнение на договор заместник генералният секретар следи за адекватното обезщетяване на държавите-членки, посочени в член 25, както и на Исландия, Норвегия и Швейцария, по отношение на всички вреди, лихви и разноски чрез приспадане на техния размер от депозита, независимо дали той е бил направен непосредствено от доставчика или съдоговорител, или от трето лице.“

               23.

               В член 46, параграф 1 се заменя със следното:
               „1.   Заместник генералният секретар съставя в тримесечен срок, считано от края на периода за изпълнение на бюджета, отчет за приходите и разходите и финансов баланс и ги предава на работна група „SIS/SIRENE.““

               24.

               В член 50, параграф 2 се заменя със следното:
               „2.   Чрез дерогация от член 8, за целите на бюджета, посочен в параграф 1, заместник генералният секретар на Съвета изпраща предварителния проектобюджет на работна група „SIS/SIRENE“ възможно най-скоро след приемането на настоящия финансов регламент. След като работна група „SIS/SIRENE“ даде своето становище и след съставяне на проектобюджета, на заседание на Съвета държавите-членки, посочени в член 25, приемат без забавяне бюджета.“

         Член 2
   1.   Настоящото решение поражда действие от датата на приемането му.
   2.   То се публикува в Официален вестник на Европейския съюз.

      Съставено в Брюксел на 24 юли 2008 година.

            За Съвета

            Председател

         B. HORTEFEUX

      (1)  ОВ L 337, 30.12.1999 г., стр. 41.

      (2)  ОВ L 66, 6.3.2007 г., стр. 19.

      (3)  ОВ L 85, 6.4.2000 г., стр. 12. Решение, последно изменено с Решение 2008/319/ЕО (ОВ L 109, 19.4.2008 г., стр. 30).

      (4)  ОВ L 248, 16.9.2002 г., стр. 1. Регламент, последно изменен с Регламент (ЕО) № 1525/2007 (ОВ L 343, 27.12.2007 г., стр. 9).

      (5)  ОВ L 68, 8.3.2007 г., стр. 5.

      (6)  ОВ L 248, 16.9.2002 г., стр. 1. Регламент, последно изменен с Регламент (ЕО) № 1525/2007 (ОВ L 343, 27.12.2007 г., стр. 9).“


title: 2008/380/ЕО, Евратом: Решение на Съвета от 9 май 2008 година за назначаване на един нов член на Комисията на Европейските общности

text:
               21.5.2008

               BG

               Официален вестник на Европейския съюз

               L 131/6

      РЕШЕНИЕ НА СЪВЕТА

   от 9 май 2008 година
   за назначаване на един нов член на Комисията на Европейските общности
   (2008/380/ЕО, Евратом)
   СЪВЕТЪТ НА ЕВРОПЕЙСКИЯ СЪЮЗ,
   като взе предвид Договора за създаване на Европейската общност, и по-специално член 215, втора алинея от него,
   като взе предвид Договора за създаване на Европейската общност за атомна енергия, и по-специално член 128, втора алинея от него,
   като има предвид, че:
   с писмо от 7 май 2008 г., доуточнено с писмо от 8 май 2008 г., г-н Franco FRATTINI подаде оставка като член на Комисията. Необходимо е той да бъде заместен за остатъка от мандата,
   РЕШИ:
   Член 1
   Г-н Antonio TAJANI се назначава за член на Комисията за периода от 9 май 2008 г. до 31 октомври 2009 година.
   Член 2
   Настоящото решение поражда действие от 9 май 2008 година.
   Член 3
   Настоящото решение се публикува в Официален вестник на Европейския съюз.

      Съставено в Брюксел на 9 май 2008 година.

            За Съвета

            Председател

         A. BAJUK


title: 2013/597/ЕС: Решение на Европейския парламент от 17 април 2013 година относно приключването на сметките на Европейската фондация за обучение за финансовата 2011 година

text:
               16.11.2013

               BG

               Официален вестник на Европейския съюз

               L 308/294

         РЕШЕНИЕ НА ЕВРОПЕЙСКИЯ ПАРЛАМЕНТ
   от 17 април 2013 година
   относно приключването на сметките на Европейската фондация за обучение за финансовата 2011 година
   (2013/597/ЕС)
   ЕВРОПЕЙСКИЯТ ПАРЛАМЕНТ,

               —

               като взе предвид окончателните годишни отчети на Европейската фондация за обучение за финансовата 2011 година,

               —

               като взе предвид доклада на Сметната палата относно годишните отчети на Европейската фондация за обучение за финансовата 2011 година, придружен от отговорите на Фондацията (1),

               —

               като взе предвид препоръката на Съвета от 12 февруари 2013 г. (05753/2013 – C7-0041/2013),

               —

               като взе предвид член 319 от Договора за функционирането на Европейския съюз,

               —

               като взе предвид Регламент (ЕО, Евратом) № 1605/2002 на Съвета от 25 юни 2002 г. относно Финансовия регламент, приложим за общия бюджет на Европейските общности (2), и по-специално член 185 от него,

               —

               като взе предвид Регламент (ЕС, Евратом) № 966/2012 на Европейския парламент и на Съвета от 25 октомври 2012 г. относно финансовите правила, приложими за общия бюджет на Съюза и за отмяна на Регламент (ЕО, Евратом) № 1605/2002 на Съвета (3), и по-специално член 208 от него,

               —

               като взе предвид Регламент (ЕО) № 1339/2008 на Европейския парламент и на Съвета от 16 декември 2008 г. за създаване на Европейска фондация за обучение (4), и по-специално член 17 от него,

               —

               като взе предвид Регламент (ЕО, Евратом) № 2343/2002 на Комисията от 19 ноември 2002 г. относно рамковия Финансов регламент за органите, посочени в член 185 от Регламент (ЕО, Евратом) № 1605/2002 на Съвета относно Финансовия регламент, приложим за общия бюджет на Европейските общности (5), и по-специално член 94 от него,

               —

               като взе предвид член 77 и приложение VI към своя правилник,

               —

               като взе предвид доклада на комисията по бюджетен контрол и становището на комисията по заетост и социални въпроси (A7-0080/2013),

               1.

               Одобрява приключването на сметките на Европейската фондация за обучение за финансовата 2011 година.

               2.

               Възлага на своя председател да предаде настоящото решение на директора на Европейската фондация за обучение, на Съвета, Комисията и Сметната палата и да осигури публикуването му в Официален вестник на Европейския съюз (серия L).

            Председател

         Martin SCHULZ

            Генерален секретар

         Klaus WELLE

      (1)  ОВ С 388, 15.12.2012 г., стр. 165.

      (2)  ОВ L 248, 16.9.2002 г., стр. 1.

      (3)  ОВ L 298, 26.10.2012 г., стр. 1.

      (4)  ОВ L 354, 31.12.2008 г., стр. 82.

      (5)  ОВ L 357, 31.12.2002 г., стр. 72.


title: 2012/520/ЕС: Решение на Съвета от 24 септември 2012 година за назначаване на заместник-член от Италия в Комитета на регионите

text:
               26.9.2012

               BG

               Официален вестник на Европейския съюз

               L 258/32

         РЕШЕНИЕ НА СЪВЕТА
   от 24 септември 2012
   година за назначаване на заместник-член от Италия в Комитета на регионите
   (2012/520/ЕС)
   СЪВЕТЪТ НА ЕВРОПЕЙСКИЯ СЪЮЗ,
   като взе предвид Договора за функционирането на Европейския съюз, и по-специално член 305 от него,
   като взе предвид предложението на правителството на Италия,
   като има предвид, че:

               (1)

               На 22 декември 2009 г. и на 18 януари 2010 г. Съветът прие решения 2009/1014/ЕС (1) и 2010/29/ЕС (2) за назначаване на членове и заместник-членове на Комитета на регионите за периода от 26 януари 2010 г. до 25 януари 2015 г.

               (2)

               След изтичането на мандата на г-жа Barbara BONINO се освободи едно място за заместник-член на Комитета на регионите,

         РЕШИ:
   Член 1
   Назначава се за заместник-член на Комитета на регионите за остатъка от мандата, а именно до 25 януари 2015 г.:

               —

               Г-н Mattia TARSI, Consigliere, Provincia di Pesaro.

         Член 2
   Настоящото решение влиза в сила в деня на приемането му.

      Съставено в Брюксел на 24 септември 2012 година.

            За Съвета

            Председател

         A. D. MAVROYIANNIS

      (1)  ОВ L 348, 29.12.2009 г., стр. 22.

      (2)  ОВ L 12, 19.1.2010 г., стр. 11.


title: 2007/470/ЕО: Решение на Съвета от 30 май 2007 година относно сключването на споразумение между Европейската общност и Република Киргизстан относно някои аспекти на услугите за въздушен превоз

text:
               7.7.2007

               BG

               Официален вестник на Европейския съюз

               L 179/38

         РЕШЕНИЕ НА СЪВЕТА
   от 30 май 2007 година
   относно сключването на споразумение между Европейската общност и Република Киргизстан относно някои аспекти на услугите за въздушен превоз
   (2007/470/ЕО)
   СЪВЕТЪТ НА ЕВРОПЕЙСКИЯ СЪЮЗ,
   като взе предвид Договора за създаване на Европейската общност, и по-специално член 80, параграф 2, заедно с първото изречение от първата алинея от член 300, параграф 2 от него,
   като взе предвид предложението на Комисията,
   като има предвид, че:

               (1)

               Съветът упълномощи Комисията на 5 юни 2003 г. да започне преговори с трети страни за замяна на някои разпоредби в действащите двустранни споразумения със споразумение с Общността.

               (2)

               От името на Общността Комисията договори споразумение с Република Киргизстан относно някои аспекти на услугите за въздушен превоз в съответствие с механизмите и директивите в приложението към решението на Съвета, което упълномощава Комисията да започне преговори с трети страни относно замяната на някои разпоредби в действащи двустранни споразумения със споразумение с Общността.

               (3)

               Споразумението, по което Комисията е провела преговори, следва да може да бъде подписано и временно прилагано от страна на Общността, при условие че е възможно сключване на по-късна дата,

         РЕШИ:
   Член 1
   Одобрява от името на Общността подписването на споразумение между Европейската общност и правителството на Република Киргизстан относно някои аспекти на услугите за въздушен превоз, при условие че има решение на Съвета относно сключването на посоченото споразумение.
   Текстът на споразумението е приложен към настоящото решение.
   Член 2
   Председателят на Съвета се упълномощава с настоящото да определи лицето, оправомощено да подпише Споразумението от името на Общността, при условие че споразумението ще бъде подписано.
   Член 3
   До влизането му в сила Споразумението се прилага условно от първия ден на месеца след деня, на който страните са се нотифицирали взаимно относно приключване на процедурите, които са необходими за тази цел.
   Член 4
   Председателят на Съвета се упълномощава с настоящото да направи нотификация, предвидена в член 9, параграф 2 от споразумението.

      Съставено в Брюксел на 30 май 2007 година.

            За Съвета

            Председател

         F. MÜNTEFERING

    ---documentbreak---

               7.7.2007

               BG

               Официален вестник на Европейския съюз

               L 179/39

         СПОРАЗУМЕНИЕ
   между Европейската общност и правителството на Република Киргизстан относно някои аспекти на услугите за въздушен превоз
   ЕВРОПЕЙСКАТА ОБЩНОСТ,
   от една страна, и
   ПРАВИТЕЛСТВОТО НА РЕПУБЛИКА КИРГИЗСТАН,
   от друга страна
   (наричани по-долу „Страните“),
   КАТО ОТБЕЛЯЗВАТ, че са сключени двустранни споразумения за услуги за въздушен превоз между няколко държави-членки на Европейската общност и Република Киргизстан, съдържащи разпоредби, които са в противоречие с правото на Общността,
   КАТО ОТБЕЛЯЗВАТ, че Европейската общност има изключителната компетенция по отношение на няколко аспекта, които могат да бъдат включени в двустранните споразумения за услуги за въздушен превоз между държави-членки на Европейската общност и трети държави,
   КАТО ОТБЕЛЯЗВАТ, че съгласно правото на Европейската общност въздушните превозвачи на Общността, установени в държава-членка, имат право на недискриминационен достъп до въздушни маршрути между държавите-членки на Европейската общност и трети държави,
   КАТО ВЗЕХА ПРЕДВИД споразуменията между Европейската общност и някои трети страни, предвиждащи възможността гражданите на тези трети държави да придобиват собственост във въздушни превозвачи, лицензирани в съответствие с правото на Европейската общност,
   КАТО ПРИЗНАВАТ, че някои разпоредби от двустранните споразумения за услуги за въздушен превоз между държави-членки на Европейската общност и Република Киргизстан, които са в противоречие с правото на Европейската общност, трябва да бъдат приведени в съответствие с него, за да се установи солидно правно основание за услугите за въздушен превоз между Европейската общност и Република Киргизстан и, за да се запази непрекъснатостта на тези услуги,
   КАТО ПРИЗНАВАТ, че разпоредби от двустранните споразумения за услуги за въздушен превоз, сключени между държави-членки на Европейската общност и Република Киргизстан, които i) изискват или облагодетелстват приемане на споразумения между предприятия, решения на сдружения на предприятия или съгласувани практики, които предотвратяват, нарушават или ограничават конкуренцията между въздушни превозвачи по съответните маршрути; или ii) засилват последиците от всяко такова споразумение, решение или съгласувана практика; или iii) делегират на въздушните превозвачи или други частни икономически оператори отговорността за предприемане на мерки, които предотвратяват, нарушават или ограничават конкуренцията между въздушни превозвачи, могат да направят неефективни правилата на конкуренция, действащи по отношение на предприятията,
   СЕ СПОРАЗУМЯХА ЗА СЛЕДНОТО:
   Член 1
   Общи разпоредби
   1.   За целите на настоящото споразумение „държави-членки“ означава държавите-членки на Европейската общност.
   2.   Посочването във всяко от споразуменията, изброени в приложение 1, на граждани на държавата-членка, която е страна по това споразумение, се счита че се отнася за граждани на държавите-членки на Европейската общност.
   3.   Посочването във всяко от споразуменията, посочени в приложение 1, на въздушни превозвачи или авиокомпании на държава-членка, която е страна по това споразумение, се счита, че се отнася за въздушни превозвачи или авиокомпании, определени от тази държава-членка.
   4.   Предоставянето на права за въздушен трафик продължава да се изпълнява въз основа на вече действащи или бъдещи двустранни споразумения.
   Член 2
   Определяне от държава-членка
   1.   Разпоредбите на параграф 2 и параграф 3 от настоящия член заменят съответните разпоредби в членовете, посочени съответно в приложение 2, букви a) и б), по отношение на определянето на въздушен превозвач от съответната държава-членка, неговите лицензи и разрешения, дадени от Република Киргизстан, както и съответно отказа, отмяната, прекратяването и ограничаването на лицензите или разрешенията на въздушния превозвач.
   2.   При определяне на въздушен превозвач от държава-членка Република Киргизстан предоставя съответните лицензи и разрешения с минимално процедурно забавяне, при условие, че:

               i)

               въздушният превозвач е установен на територията на определящата държава-членка съгласно Договора за създаване на Европейската общност и има валиден оперативен лиценз в съответствие с правото на Европейската общност;

               ii)

               от държавата-членка, отговорна за издаването на свидетелство за авиационен оператор, се упражнява и поддържа ефективен регулаторен контрол върху въздушния превозвач и съответният авиационен орган е ясно идентифициран при посочването; както и

               iii)

               въздушният превозвач е притежаван пряко или чрез мажоритарно участие и е контролиран ефективно от държави-членки и/или от граждани на държави-членки, и/или от други държави, изброени в приложение III, и/или от граждани на такива други държави.

         3.   Република Киргизстан може да откаже, отмени, прекрати или ограничи лицензите или разрешенията на даден въздушен превозвач, определен от държава-членка, когато:

               i)

               въздушният превозвач не е установен на територията на определящата го държава-членка съгласно Договора за създаване на Европейската общност или няма валиден оперативен лиценз в съответствие с правото на Европейската общност, или

               ii)

               не се упражнява или не се поддържа ефективен регулативен контрол на въздушния превозвач от държавата-членка, отговорна за издаването на неговото свидетелство за авиационен оператор, или съответният авиационен орган не е ясно идентифициран при определянето, или

               iii)

               въздушният превозвач не е притежаван или ефективно контролиран пряко или чрез мажоритарно участие от държави-членки и/или от граждани на държави-членки, и/или от други държави, изброени в приложение III, и/или от граждани на такива други държави.

         При упражняване на правото си съгласно настоящия параграф, Република Киргизстан не прилага дискриминация между въздушните превозвачи от Общността на основание на тяхната националност.
   Член 3
   Безопасност
   1.   Разпоредбите на параграф 2 от настоящия член допълват членовете, изброени в приложение 2, буква в).
   2.   Когато държава-членка е определила въздушен превозвач, върху когото се упражнява и поддържа регулаторен контрол от друга държава-членка, правата на Република Киргизстан съгласно разпоредбите за безопасност в споразумението между държавата-членка, определила въздушния превозвач, и Република Киргизстан, се прилагат еднакво по отношение на приемането, упражняването и поддържането на стандарти за безопасност от тази друга държава-членка и по отношение на оперативния лиценз на този въздушен превозвач.
   Член 4
   Данъчно облагане на авиационното гориво
   1.   Разпоредбите на параграф 2 от този член допълват съответните разпоредби от членовете, посочени в приложение II, буква г).
   2.   Без да засяга действието на която и да било друга разпоредба с обратен смисъл, нищо във всяко от споразуменията, изброени в приложение II, буква г), не пречи на държавите-членки да налагат на недискриминационна основа, данъци, налози, мита, тарифи или такси на горивото, доставено на тяхна територия за ползване във въздухоплавателно средство на определен въздушен превозвач на Република Киргизстан, който оперира между една точка на територията на тази държава-членка и друга точка на територията на тази държава-членка или на територията на друга държава-членка.
   Член 5
   Тарифи за превоз в рамките на Европейската общност
   1.   Разпоредбите на параграф 2 от настоящия член допълват съответните разпоредби от членовете, посочени в приложение II, буква д).
   2.   Тарифите, които ще се събират от въздушния(те) превозвач(и), определен(и) от Република Киргизстан по силата на споразумение, посочено в приложение I, съдържащо разпоредба, посочена в приложение II, буква д) за превоз изцяло в рамките на Европейската общност, са предмет на правото на Европейската общност.
   Член 6
   Съвместимост с правилата за конкуренция
   1.   Без да засяга действието на всяка друга разпоредба с обратен смисъл, нищо от споразуменията, посочени в приложение I, i) не облагодетелстват приемането на споразумения между предприятия, решения на сдружения на предприятия или съгласувани практики, които предотвратяват или нарушават конкуренцията; ii) не засилва последиците от което и да е такова споразумение, решение или съгласувана практика; или iii) не делегира на частни икономически оператори отговорността за вземането на мерки, които предотвратяват, нарушават или ограничават конкуренцията.
   2.   Разпоредбите, съдържащи се в посочените в приложение 1 споразумения, несъвместими с параграф 1 от настоящия член, не се прилагат.
   Член 7
   Приложения към споразумението
   Приложенията към настоящото споразумение са неразделна част от него.
   Член 8
   Преразглеждане или изменение
   Страните по всяко време могат да преразгледат или изменят настоящото споразумение по взаимно съгласие.
   Член 9
   Влизане в сила и временно прилагане
   1.   Настоящото споразумение влиза в сила, след като страните се уведомят писмено, че са изпълнени съответните вътрешни процедури, необходими за влизането му в сила.
   2.   Без да се засяга параграф 1, страните се съгласяват да прилагат временно настоящото споразумение от първия ден на месеца, следващ датата, на която страните са се уведомили за приключването на процедурите, необходими за тази цел.
   3.   Настоящото споразумение се прилага по отношение на всички споразумения и други договорености между държави-членки и Република Киргизстан, изредени в приложение I, които, към датата на подписване на настоящото споразумение, все още не са влезли в сила, при влизането им в сила или временно прилагане.
   Член 10
   Прекратяване
   1.   В случай на прекратяване на споразумение, посочено в приложение I, всички разпоредби на настоящото споразумение по отношение на въпросното споразумение, посочено в приложение I, се прекратяват по същото време.
   2.   В случай че всички споразумения, посочени в приложение I, бъдат прекратени, настоящото споразумение се прекратява по същото време.

      В ДОКАЗАТЕЛСТВО ЗА КОЕТО долуподписаните, надлежно упълномощени лица, полагат подписите си под настоящото споразумение.
      Съставено в Брюксел в два екземпляра на първия ден от юни 2007 г. на български, испански, чешки, датски, немски, естонски, гръцки, английски, френски, италиански, латвийски, литовски, унгарски, малтийски, нидерландски, полски, португалски, румънски, словашки, словенски, фински, шведски, руски и киргизки език.

         За Европейската общнoст
         Por la Comunidad Europea
         Za Evropské společenství
         For Det Europæiske Fællesskab
         Für die Europäische Gemeinschaft
         Euroopa Ühenduse nimel
         Για την Ευρωπαϊκή Κοινότητα
         For the European Community
         Pour la Communauté européenne
         Per la Comunità europea
         Eiropas Kopienas vārdā
         Europos bendrijos vardu
         Az Európai Közösség részéről
         Għall-Komunità Ewropea
         Voor de Europese Gemeenschap
         W imieniu Wspólnoty Europejskiej
         Pela Comunidade Europeia
         Pentru Comunitatea Europeană
         Za Európske spoločenstvo
         Za Evropsko skupnost
         Euroopan yhteisön puolesta
         För Europeiska gemenskapen
         Европa Шериктештиги γчγн
         За Европейское Сообщество

         За правителствοтο на Рeпублика Киргизстан
         Por el Gobierno de la República Kirguisa
         Za vládu Kyrgyzské republiky
         For Den Kirgisiske Republiks regering
         Für die Regierung der Kirgisischen Republik
         Kirgiisi Vabariigi valitsuse nimel
         Για την Κυβέρνηοη της Δημοκρατίας της Κιργιζίας
         For the Government of the Kyrgyz Republic
         Pour le gouvernement de la République kirghize
         Per il governo della Repubblica del Kirghizistan
         Kirgizstānas Republikas valdības vārdā
         Kirgizijos Respublikos Vyriausybės vardu
         A Kirgiz Köztársaság kormánya részéről
         Għall-Gvern Tar-Repubblika Kirgiża
         Voor de Regering van de Republiek Kirgizië
         W imieniu rządu Republiki Kirgiskiej
         Pelo Governo da República do Quirguizistão
         Pentru Guvernul Republicii Kârgâszstan
         Za vládu Kirgizskej republiky
         Za vlado Kirgiške republike
         Kirgisian tasavallan hallituksen puolesta
         För Republiken Kirgizistans regering

         За Правительство Кыргызской Республики

   ПРИЛОЖЕНИЕ I
   Списък на споразумения, посочени в член 1 от настоящото споразумение
   Споразумения за услуги за въздушен превоз между Република Киргизстан и държави-членки на Европейската общност, които към датата на подписване на настоящото споразумение са били сключени, подписани и/или парафирани

               —

               Споразумение за въздушен превоз между Австрийското федерално правителство и правителството на Република Киргизстан, съставено във Виена на 17 март 1998 г., наричано в приложение II по-долу „Споразумение между Киргизстан и Австрия“,

               —

               Споразумение за услуги за въздушен превоз между правителството на Чешката република и правителството на Република Киргизстан, съставено в Прага на 29 април 2004 г., наричано в приложение II по-долу „Споразумение между Киргизстан и Чешката република“,

               —

               Споразумение между правителството на Федерална република Германия и правителството на Република Киргизстан относно услугите за въздушен превоз, съставено в Бишкек на 13 май 1997 г., наричано в приложение II по-долу „Споразумение между Киргизстан и Германия“,

               —

               Споразумение за услуги за въздушен превоз между правителството на Република Киргизстан и правителството на Република Гърция, съставено в Атина на 1 ноември 2004 г., наричано в приложение II по-долу „Споразумение между Киргизстан и Гърция“,

               —

               Споразумение за услуги за въздушен превоз между правителството на Република Киргизстан и правителството на Словашката република, парафирано в Бишкек на 27 септември 2006 г., наричано в приложение II по-долу „Споразумение между Киргизстан и Словакия“,

               —

               Споразумение за услуги за въздушен превоз между правителството на Обединено кралство Великобритания и Северна Ирландия и правителството на Република Киргизстан, съставено в Лондон на 8 декември 1994 г., наричано в приложение II по-долу „Споразумение между Киргизстан и Обединеното кралство“;

         Последно изменено с Меморандум за разбирателство между органите на гражданската авиация на двете страни, съставен в Лондон на 2 септември 2003 г., наричан в приложение II по-долу „Меморандум за разбирателство между Киргизстан и Обединеното кралство“.
   ПРИЛОЖЕНИЕ II
   Списък на членовете от споразуменията, изредени в приложение I и посочени в членове от 2 до 5 от настоящото споразумение

               а)

               Определяне от държава-членка:

                           —

                           член 3, параграф 5 от споразумението между Киргизстан и Австрия,

                           —

                           член 3, параграф 4 от споразумението между Киргизстан и Чешката република,

                           —

                           член 3, параграф 4 от Споразумението между Киргизстан и Германия,

                           —

                           член 3, параграф 2, буква а) от Споразумението между Киргизстан и Гърция,

                           —

                           член 4, параграф 4 от Споразумението между Киргизстан и Обединеното кралство и приложение Б, член 4, буква a), от Меморандума за разбирателство между Киргизстан и Обединеното кралство;

               б)

               Отказ, отмяна, прекратяване или ограничаване на лицензи или разрешения:

                           —

                           член 4, параграф 1, буква а) от Споразумението между Киргизстан и Австрия,

                           —

                           член 4, параграф 1, буква б) от Споразумението между Киргизстан и Чешката република,

                           —

                           член 4, параграф 1, буква а) от Споразумението между Киргизстан и Гърция,

                           —

                           член 5, параграф 1, буква а) от Споразумението между Киргизстан и Обединеното кралство и приложение Б, член 5, параграф 1, буква а) от Меморандума за разбирателство между Киргизстан и Обединеното кралство;

               в)

               Безопасност:

                           —

                           член 6 от Споразумението между Киргизстан и Австрия,

                           —

                           член 7 от Споразумението между Киргизстан и Чешката република,

                           —

                           член 12 от Споразумението между Киргизстан и Германия,

                           —

                           член 8 от Споразумението между Киргизстан и Гърция,

                           —

                           приложение Б, член 13а от Меморандума за разбирателство между Киргизстан и Обединеното кралство;

               г)

               Данъчно облагане на авиационното гориво:

                           —

                           член 7 от Споразумението между Киргизстан и Австрия,

                           —

                           член 8 от Споразумението между Киргизстан и Чешката република,

                           —

                           член 6 от Споразумението между Киргизстан и Германия,

                           —

                           член 9 от Споразумението между Киргизстан и Гърция,

                           —

                           член 9 от Споразумението между Киргизстан и Словакия,

                           —

                           член 8 на Споразумението между Киргизстан и Обединеното кралство;

               д)

               Тарифи за превоз в рамките на Европейската общност:

                           —

                           член 11 от Споразумението между Киргизстан и Австрия,

                           —

                           член 12 от Споразумението между Киргизстан и Чешката република,

                           —

                           член 10 от Споразумението между Киргизстан и Германия,

                           —

                           член 13 от Споразумението между Киргизстан и Гърция,

                           —

                           член 7 от споразумението между Киргизстан и Обединеното кралство и приложение Б, член 7 от Меморандума за разбирателство между Киргизстан и Обединеното кралство.

         ПРИЛОЖЕНИЕ III
   Списък на други държави, посочени в член 2 от настоящото споразумение

               а)

               Република Исландия (по силата на Споразумението за Европейското икономическо пространство);

               б)

               Княжество Лихтенщайн (по силата на Споразумението за Европейското икономическо пространство);

               в)

               Кралство Норвегия (по силата на Споразумението за Европейското икономическо пространство);

               г)

               Конфедерация Швейцария (по силата на Споразумението между Европейската общност и Швейцарската конфедерация за въздушен превоз).


title: Решение на Съвета от 27 март 2000 година за съставяне на финансов регламент, уреждащ бюджетните аспекти на управлението от страна на заместник генералния секретар на Съвета, на сключени от него, в качеството му на представител на определени държави-членки договори, свързани с изграждането и функционирането на комуникационната инфраструктура на Шенгенското пространство — „Sisnet“

text:
Важна правна забележка

|

32000D0265

Официален вестник n° L 085 , 06/04/2000 стр. 0012 - 0020 специално чешко издание глава 01 том 03 стр. 156  - 164 специално испанско издание глава 01 том 03 стр. 156  - 164 специално унгарско издание глава 01 том 03 стр. 156  - 164 специално литвийско издание глава 01 том 03 стр. 156  - 164 LV.ES глава 01 том 03 стр. 156  - 164 MT.ES глава 01 том 03 стр. 156  - 164 PL.ES глава 01 том 03 стр. 156  - 164 SK.ES глава 01 том 03 стр. 156  - 164 специално словенско издание глава 01 том 03 стр. 156  - 164

		20000327Решение на Съветаот 27 март 2000 годиназа съставяне на финансов регламент, уреждащ бюджетните аспекти на управлението от страна на заместник генералния секретар на Съвета, на сключени от него, в качеството му на представител на определени държави-членки договори, свързани с изграждането и функционирането на комуникационната инфраструктура на Шенгенското пространство — "Sisnet"(2000/265/ЕО)СЪВЕТЪТ НА ЕВРОПЕЙСКИЯ СЪЮЗ,като взе предвид член 2, параграф 1, втора алинея, първо изречение от протокола, приложен към Договора за Европейския съюз и към Договора за създаване на Европейската общност, който интегрира достиженията на правото от Шенген в рамките на Европейската общност (наричан по-долу "Шенгенски протокол"),като има предвид, че:(1) Заместник генералният секретар на Съвета бе упълномощен с Решение 1999/870/ЕО [1] да действа, в контекста на интегрирането на достиженията на правото от Шенген в рамките на Европейския съюз, като представител на определени държави-членки, с цел сключване на договори, свързани с изграждането и функционирането на комуникационната инфраструктура на Шенгенското пространство (наричана по-долу "Sisnet"), и да управлява тези договори.(2) Финансовите задължения, произтичащи от тези договори, не се поемат от общия бюджет на Европейския съюз; поради това не се прилагат разпоредбите на Финансовия регламент от 21 декември 1977 г., приложим спрямо общия бюджет на Европейските общности [2].(3) Поради тази причина е необходимо да се установят специални правила, подробно дефиниращи процедурата по съставяне и изпълнение на бюджета, необходим за посрещане на всички разноски по сключване на договорите и изпълнение на задълженията, произтичащи от сключените договори, а също и по възстановяване на вноските, които следва да бъдат заплатени от въпросните държави-членки, и по представяне и одит на сметките.(4) Също така е необходимо да се установят приложимите правила при сключването на тези договори.(5) Настоящото решение доразвива достиженията на правото от Шенген по смисъла на Шенгенския протокол,РЕШИ:ГЛАВА IОбщи принципиЧлен 1За целите на настоящия финансов регламент "бюджетът" е актът, с който се предвиждат и предварително разрешават, за всяка финансова година, необходимите приходи и разходи за изпълнение на задълженията, произтичащи от договорите, на които се позовава Решение 1999/870/ЕО.Член 2С настоящия финансов регламент се установяват условията и редът за сключването на договори, свързани със Sisnet, и за съставянето и изпълнението на необходимия във връзка с тези договори бюджет.Член 31. Бюджетът се подразделя на дялове, обхващащи бюджета, свързан с подготовката за сключването на въпросните договори, включително направените разходи по време на подготовката на покана за участие в търг за Sisnet, бюджета за изграждането на Sisnet и оперативния бюджет на Sisnet. При нужда всеки дял се подразделя на глави и статии.2. Бюджетните кредити, отпуснати по даден дял, не могат да се отнасят към друг дял разходи.Член 4Бюджетните кредити трябва да се използват в съответствие с принципите на доброто финансово управление и по-специално — на икономии и финансова ефективност.Член 5Не могат да се събират никакви приходи, нито да се правят каквито и да било разходи, без те да бъдат отнесени към дадена статия от бюджета.Без да се засяга действието на разпоредбите на член 17, не могат да се извършват, нито разрешават никакви разходи, надхвърлящи разрешените суми.Член 61. При условията на член 17 всички приходи и разходи се вписват изцяло в бюджета и по сметките, без да се напасват едни спрямо други. Общата сума на приходите следва да се припокрива с общата сума на разходите.2. Финансовата година започва да тече от 1 януари и приключва на 31 декември.3. Вноските в бюджета, направени от държавите, посочени в член 25, преди началото на финансовата година, за която те се отнасят, се кредитират към бюджета за съответната финансова година.4. Разходите от една финансова година влизат в сметките за тази година на основата на разходите, за които финансовият контрольор е получил разрешение не по-късно от 31 декември и за които съответните плащания са били направени от счетоводителя преди 15 януари на следващата година.5. Отпуснатите бюджетни кредити могат да се използват само за покриване на надлежно вписани и направени разходи в рамките на финансовата година, за която те са били предоставени, освен ако не е предвидена дерогация по член 7, и за покриване на дългове, отнасящи се до предходни финансови години и за които не е била пренесена никаква сума.Член 71. Използването на бюджетните кредити се подчинява на следните правила:а) бюджетните кредити, за които не са поети ангажименти в края на финансовата година, за която са били вписани, като правило се анулират;б) бюджетните кредити съответстващи на плащания, дължими към 31 декември по силата на надлежно поети ангажименти в периода от 1 януари до 31 декември, се пренасят автоматично само към следващата финансова година.2. Независимо параграф 1, заместник генералният секретар на Съвета може да изпрати до работна група "Шенгенска информационна система", наричана по-долу "Работна група SIS", преди 31 януари надлежно мотивирани искания за пренасяне към следващата финансова година на суми, неусвоени към 31 декември, когато предоставените суми по съответните бюджетни линии за следващата финансова година не покриват нуждите.Пренасяне на тези суми може да бъде предложено само по извънредни причини.По време на упражняване на своите правомощия по изпълнение на бюджета заместник генералният секретар полага усилия, в зависимост от изискванията за добро управление, да използва на първо място сумите, разрешени за текущата финансова година, до тяхното изчерпване и да използва едва след това пренесените суми.Работна група SIS излиза със становище по тези искания не по-късно от 1 март.3. Пренесените от преходната финансова година суми се анулират, ако не са усвоени в края на финансовата година, към която са били прехвърлени.4. Работната група SIS получава за сведение преди 1 март списък на сумите, които следва автоматично да се пренесат в съответствие с параграф 1, буква б).5. С оглед изпълнение на бюджета, усвояването на пренесените суми се проследява отделно, за всяко бюджетна позиция, в сметките за текущата финансова година.ГЛАВА IIСъставяне на бюджетаЧлен 81. Бюджетът се съставя в еуро.2. Заместник генералният секретар изпраща на Работната група SIS преди 30 септември предварителния проектобюджет, придружен от обяснителен меморандум.3. Работната група SIS дава становището си по този предварителен проект.4. Заместник генералният секретар съставя проектобюджета и го изпраща не по-късно от 31 октомври на държавите по член 25.5. На среща в Съвета държавите-членки, посочени в член 25, приемат бюджета преди края на годината.6. В решението за приемане на бюджета, което надлежно се нотифицира на държавите, посочени в член 25, от заместникгенералния секретар, се посочва моментът, от който са дължими вноските на тези държави.Член 91. Ако бюджетът не е окончателно приет в началото на финансовата година:а) плащания могат да се извършват в размер до една дванадесета част, ежемесечно, от разрешените бюджетни кредити за всеки бюджетен дял за предходната финансова година; иб) вноските на държавите, посочени в член 25, могат да се изискват в размер до една дванадесета, ежемесечно, от вноските, платени в рамките на последния надлежно приет бюджет.2. Всяко решение за използване на една дванадесета част от разходите и приходите, до общ размер от три дванадесети части от сумите, записани в последния надлежно приет бюджет, се взима от заместник генералния секретар, който уведомява с писмо държавите-членки, посочени в член 25, за него.3. Над границата от три дванадесети части от сумите, записани в последния надлежно приет бюджет, всяко решение за разрешаване на плащания и изискване на вноски се взима от държавите-членки, посочени в член 25, на среща в Съвета.4. С окончателното приемане на бюджета незабавно се поставя край на прилагането на евентуално предприети мерки по силата на параграфи 1, 2 и 3.Член 101. Всеки допълнителен проектобюджет или проект за изменящ бюджет се представя, разглежда и приема в същия вид и по същата процедура, както и бюджетът, чиито прогнози те променят.2. Проектът за изменящ бюджет се представя всяка година през месеца, който следва приключването на счетоводните сметки по член 46, параграф 1, с оглед включването в бюджетното салдо на бюджетния остатък от предходната финансова година като приход, в случай на положително салдо, или като разход, ако салдото е отрицателно.Член 11Бюджетът може да бъде публично оповестен.ГЛАВА IIIИзпълнение на бюджета и осчетоводяванеЧлен 12Бюджетът се изпълнява в съответствие с принципа на разделение на функциите на разпоредител с бюджетни кредити и на счетоводител. Задълженията на разпоредител с бюджетни кредити, на счетоводител и на финансов контрольор несъвместими помежду си.Член 131. Функцията на разпоредител с бюджетни кредити и разходи се изпълнява от генерален директор при Генералния секретариат на Съвета. Разпоредителят с бюджетни кредити изпълнява бюджета от името на заместник генералния секретар и в рамките на бюджетните кредити може да делегира своите правомощия на даден директор.2. Разпоредителят с бюджетни кредити може да разреши прехвърляне на суми между глави в рамките на един и същи дял. Със съгласието на Работната група SIS той може да разреши прехвърляне на суми между глави в рамките на един и същи дял. Работната група SIS дава съгласието си при същите условия, при които приема становището си по бюджета.Член 14Задачата на финансов контрольор се изпълнява от финансовия контрольор на Съвета в съответствие с правилата, приложими за неговата длъжност.Член 15Получаването на приходи и изплащането на разходи се изпълняват от счетоводно длъжностно лице от Генерална дирекция А при Генералния секретариат на Съвета.Член 161. За събирането на всяка дължима сума по смисъла на член 25 или на всяко задължение към въпросните държави от трета страна, свързано със сключването на договорите, създаването и функционирането на Sisnet, разпоредителят с бюджетни кредити трябва да издаде нареждане за събиране на вземания. Нарежданията за събиране на вземания се предават на счетоводителя, който ги връчва на финансовия контрольор за одобрение.2. Одобрението има за цел да се установи, че:а) приходът е правилно заложен в съответното бюджетно перо;б) нареждането за събиране на вземане е надлежно съставено и съответства на приложимите разпоредби;в) оправдателните документи са надлежно съставени;г) данните на длъжника или на компетентния орган на държавата длъжник са правилно посочени;д) е посочена датата на падежа;е) са приложени принципите на добро финансово управление, предвидени в член 4;ж) правилно са посочени размерът и валутното изражение на сумата, която подлежи на събиране.3. Счетоводното длъжностно лице носи отговорност за надлежно съставените нареждания за събиране на вземания.Член 17Независимо от разпоредбите на членове 5 и 6:1. от всички сметки, фактури или ликвидационно салдо, чието плащане трябва да бъде разпоредено до нетния им размер, могат да се приспаднат следните суми:а) наложени глоби върху страна по договор, свързан с одобрена оферта;б) коригиране на недължимо платени суми, което може да стане чрез предварително приспадане по повод на ново плащане от същия вид, извършено по смисъла на дела, главата, статията и финансовата година, по отношение на които е било направено прекомерното плащане.Приспаднатите, сторнираните суми и отстъпките по фактури и сметки не се записват като отделен приход;2. следните суми могат да се използват отново в рамките на бюджетната линия, която е послужила за основание за първоначалния разход:- приходи, произтичащи от събирането на суми, недължимо изплатени по бюджетните суми.Сумите трябва отново да се използват преди края на финансовата година, следваща тази, през която приходът е бил събран.Член 181. Всяка мярка, която е в състояние да породи разход в тежест на бюджета, първо подлежи на предложение за извършване на разхода от страна на разпоредителя с бюджетни кредити до счетоводителя, в което се посочват предназначението, сумата, бюджетното перо, към което следва да се отнесе разходът, и кредиторът. Предложението се представя за одобрение пред финансовия контрольор от счетоводителя.2. Одобрението има за цел да се установи, че:а) предложението за извършване на разхода е представено в съответствие с параграф 1;б) разходът е отнесен правилно към съответното бюджетно перо;в) има налични суми в бюджета;г) са спазени принципите за добро финансово управление, предвидени в член 4;д) разходът е надлежно направен и съответства на приложимите разпоредби.Член 191. Валидирането на разхода от разпоредителя с бюджетни кредити има за цел да:а) провери какви са правата на кредитора;б) определи или провери реалното съществуване и размера на дължимата сума;в) провери условията, при които е изискуема дължимата сума;г) провери дали извършените покупки или услуги съответстват на разпоредените.2. Разпоредителят с бюджетни кредити може да възложи проверките да се извършат на негова отговорност.Член 201. Разпоредителят с бюджетни кредити разпорежда на счетоводителя чрез издаване на платежно нареждане да заплати валидиран вече разход.2. Платежното нареждане трябва да съдържа следните данни:а) финансовата година, в тежест на която трябва да се отнесе плащането;б) бюджетен дял, глава и статия;в) сумата, подлежаща на плащане, в цифрово и буквено изражение, и валута, в която ще се извърши плащането;г) име и адрес на кредитора;д) предназначение на разхода;е) начин на плащане;ж) номер и дата на съответните одобрения на плащания.3. Платежното нареждане трябва да бъде датирано и подписано от разпоредителя с бюджетни кредити.4. Счетоводителят представя платежното нареждане заедно с оригиналните оправдателни документи на финансовия контрольор за одобрение.5. Одобрението има за цел да се установи, че:а) платежното нареждане е надлежно издадено;б) платежното нареждане съответства на извършения разход и че неговият размер е точен, като се вземат предвид принципите на доброто финансово управление по смисъла на член 4;в) разходът правилно е отнесен към съответната бюджетна позиция;г) сумите са налични в съответния бюджетен дял или статия;д) оправдателните документи са надлежно съставени, ие) кредиторът е правилно назован и описан.6. Всеки разход трябва предварително да се покрие с вноски от държавите, посочени в член 25, или, при липса на такива, с банков заем. В случай на неплащане на вноските разходите по банковия заем за предварително финансиране се поделят между държавите, неизпълнили своето задължение по плащането, пропорционално на неплатените от тях вноски и при отчитане на времето на забавянето.Член 21Плащанията се извършват чрез банковата сметка, открита в съответствие с член 17 от Решение 1999/323/ЕО [3] на Съвета на името на генералния секретар на Съвета. Банковите платежни нареждания, изпълнени в съответствие с настоящия финансов регламент, изискват едновременно подписите на две длъжностни лица, посочени от заместник генералния секретар, едно от които е счетоводител.Член 22В случай на отказ от страна на финансовия контрольор да даде одобрението, предвидено в членове 16, 18 или 20, и ако разпоредителят с бюджетни кредити поддържа своето предложение, въпросът се отнася до заместник генералния секретар. С изключение на случаите, когато е поставена под съмнение наличността на сумите, заместник генералният секретар може, с надлежно мотивирано решение, да отмени отказа и да потвърди нареждането за събиране на вземания, задължението за изплащане на разхода или платежното нареждане. Заместник генералният секретар уведомява в едномесечен срок Сметната палата за това решение. Решението подлежи на изпълнение от датата, на която е отказано одобрението.Член 23Дисциплинарната отговорност на разпоредителя с бюджетни кредити, на финансовия контрольор и на счетоводителя , в случай на неспазване на разпоредбите на настоящия финансов регламент, се урежда по начина, по който тя е уредена в Правилника за длъжностните лица на Европейските общности.Член 24Счетоводните сметки се водят по линия на двустранното счетоводство за всяка календарна година. Те показват общата картина на приходите и разходите в течение на финансовата година.ГЛАВА IVВноски на отделните държавиЧлен 251. Бюджетните приходи са съставени от финансовите вноски на следните държави-членки: Австрия, Белгия, Германия, Гърция, Дания, Испания, Италия, Люксембург, Португалия, Финландия, Франция, Холандия и Швеция, а също и на Исландия и Норвегия.2. Финансовите вноски на тези държави са предвидени в бюджета и са изразени в еуро.Член 26Държавите, посочени в член 25, предоставят своите финансови вноски на заместник генералния секретар по следната формула:Разпределението на вноските между държавите-членки, посочени в член 25, от една страна, и Исландия и Норвегия, от друга, се определя всяка година въз основа на дела на всяка въпросна държава-членка и на Исландия и Норвегия спрямо общия брутен вътрешен продукт (БВП) за предходната година на всички държави, посочени в член 25. Разпределението на вноските между въпросните държави-членки, посочени в член 25, се определя всяка година след приспадане на вноските на Исландия и Норвегия, в зависимост от дела на ресурсите по ДДС, изплащани от всяка от тези държави-членки от общите ресурси по ДДС на Европейските общности, така както е установен при последната корекция на бюджета на Съюза в течение на предходната финансова година.Член 271. Заместник генералният секретар изпраща с писмо исканията за вноски до всяка държава, посочена в член 25, чрез националните администрации, за чиито координати е бил уведомен.2. Това писмо трябва да съдържа следните данни:а) решението за приемане на бюджета или, в случай на позоваване на член 9, решението за изискване на вноските на временни една дванадесета части;б) сумата за плащане от всяка държава, изчислена в еуро в съответствие с критерия за разпределение, посочен в член 26;в) необходимите данни за плащането на вноската.3. Вноските се изплащат по банковата сметка, предвидена в член 21.4. Вноските се изплащат в еуро.Член 281. От държавите, посочени в член 25, се изисква да изплатят 25 % от своята вноска не по-късно от 15 февруари, 1 април, 1 юли и 1 октомври.2. Ако дадена държава не изпълни финансовото си задължение, по аналогия спрямо нея се прилагат действащите правила на Общността за лихвите, дължими в случай на просрочено плащане на вноски в бюджета на Съюза, независимо от евентуалните разходи, които тази държава следва да понесе в съответствие с разпоредбите на член 20, параграф 6.ГЛАВА VСключване на договориЧлен 291. Договорите за покупка или наем на стоки или за предоставяне на услуги се сключват в писмена форма.2. Всички договори, чиято прогнозна стойност е равна или превишава заложената прагова стойност в Директива 93/36/ЕИО на Съвета от 14 юни 1993 г. относно координиране на процедурите за възлагане на обществени поръчки за доставки [4] или Директива 92/50/ЕИО на Съвета от 18 юни 1992 г. относно координиране на процедурите за провеждане на процедури за възлагане на обществени поръчки за услуги [5], се сключват след покана за участие в търг, публикувана в съответствие с разпоредбите на тези директиви и на всяко последващо изменение в тях (наричани по-долу "директиви на Съвета относно процедурите за възлагане на обществените поръчки").3. Договорите, чиято прогнозна стойност не превишава заложената прагова стойност в директивите на Съвета относно процедурите за възлагане на обществените поръчки могат да се сключват на основата на пряко договаряне. В подобни случаи държавите-членки, посочени в член 25, също са длъжни, в рамките на възможното и с всички подходящи средства, да позволят на доставчиците, притежаващи потенциална възможност да предоставят въпросните стоки и услуги, да подадат конкурентни оферти.4. Поканите за участие в търг като правило се публикуват от Генералния секретариат на Съвета от името на държавите-членки, посочени в член 25, във всички държави-членки.5. Тръжните процедури и критериите за подбор и възлагане на поръчката се определят и уреждат от разпоредбите на директивите на Съвета относно процедурите за възлагане на обществените поръчки заедно с допълненията, съдържащи се в настоящия финансов регламент.6. Всяка покана за участие в търг се изготвя от генералния секретариат на Съвета, действащ от името на държавите-членки, посочени в член 25, и съдържа по-специално следните данни:а) описание на процедурата за подаване и начина на представяне на тръжни оферти, по-специално евентуално изискване за използване на стандартен формуляр за отговор;б) при нужда, позоваване на общите условия, приложими към въпросния договор (доставка на стоки или услуги), и евентуално на друг документ, отнасящ се до специфичните условия на конкретния договор;в) включване на клауза, според която подаването на оферта предполага приемане на приложимите условия;г) при нужда, описание на условията, при които може да се направи евентуално посещение, като същите трябва да бъдат подробно описани, когато се предвижда посещение на място;д) срок на валидност на офертата, през който тя не може да се променя по никакъв начин;е) предвидените санкции в случай на неспазване на клаузите на договора;ж) данните, които трябва да се съдържат във фактурите (или в подкрепящите ги оправдателни документи);з) забрана за всякакви контакти между заместник генералния секретар и неговите служители, представители на правителствата на държавите-членки, посочени в член 25, представители на правителствата на Исландия и Норвегия, от една страна, и участниците в търговете, от друга, по въпроси, свързани с въпросната покана за участие в търг, освен, по изключение, при следните условия:преди датата на закриване на подаването на оферти:i) по инициатива на участниците в търга:допълнителна информация само с оглед да се разясни характерът на поканата за търг може да бъде съобщена на всички участници в търга;ii) по инициатива на заместник генералния секретар:ако държавите-членки, посочени в член 25, или Исландия и Норвегия, или Генералният секретариат на Съвета забележат някаква грешка, неточност, пропуск или друга чиновническа грешка в текста на поканата за участие в търг, Генералният секретариат може при същите условия, които са приложими при оригиналната покана за търг, да уведоми за това заинтересованите лица;iii) след отварянето на офертите и по инициатива на държавите-членки, посочени в член 25, Исландия или Норвегия, или Генералния секретариат на Съвета, ако се изисква известно разяснение във връзка с дадена оферта или е необходимо да се коригират явни канцеларски грешки в текста на офертата, Генералният секретариат може да предприеме инициатива за установяване на контакт с подателя на офертата.Член 30Във всеки случай на установен контакт при условията на член 29, параграф 6, точка з) се съставя "забележка към преписката" и този контакт се споменава в доклада, който впоследствие се представя в консултативния комитет, посочен в член 36.Член 31Не се допуска дискриминация между гражданите на държавите-членки и тези на Исландия и Норвегия на основание на националността по отношение на договори, сключени от заместник генералния секретар от името на държавите-членки, посочени в член 25.Член 32В случай че спрямо предложения договор са приложими общи условия, те се прилагат към поканата за участие в търг. При нужда се прилага също документ, съдържащ специфичните условия за конкретния договор.Член 33Подаването на офертите може да стане:а) по пощата:в този случай поканата за търг трябва да съдържа уточнението, че за дата на депозиране се счита датата на изпращане по пощата, която се удостоверява от пощенското клеймо. Изпращаните по пощата оферти задължително трябва да бъдат изпратени като препоръчани пратки, илиб) чрез ръчно подаване в Генералния секретариат на Съвета лично или от пълномощник на участника в търга, включително чрез частни куриерски услуги:в този случай в поканата за участие в търг трябва бъдат посочени крайната дата и час, до които трябва да се подадат офертите, и службата към Генералния секретариат на Съвета, в която те трябва да бъдат подадени срещу разписка с дата и подпис.И в двата случая датата трябва да бъде една и съща.С оглед опазване на тайната и предотвратяване на евентуални трудности поканата за търг трябва да съдържа следната разпоредба:"Пратките се изпращат в запечатан плик, затворен във втори запечатан плик. Вътрешният плик трябва да съдържа освен наименованието на службата, до която е адресиран, както е посочено в поканата за търга, текста "Покана за участие в търг — Да не се отваря от куриерската служба". В случай на използване на самозалепващи се пликове, те трябва да бъдат затворени с помощта на самозалепващи се ленти, като изпращачът трябва да положи подписа си напречно на лентите."Член 34Всички оферти трябва да бъдат отворени.Офертите се отварят едновременно от комисия, назначена за тази цел от заместник генералния секретар. Тя се състои от три длъжностни лица с ръководни функции от различни дирекции на Генералния секретариат на Съвета. Финансовият контрольор трябва да бъде уведомен за отварянето на офертите. Финансовият контрольор или негов представител присъства в качеството на наблюдател.Комисията съставя доклад за отварянето на офертите, който съдържа подписите на всички нейни членове.Всяка страница от всяка оферта трябва да бъде парафирана от поне един от членовете на комисията. Комисията съставя протокол за отварянето на получените оферти, в който се изброяват, по-специално, всички документи, получени от всеки участник в търга в рамките на тръжната процедура.Член 35Всяка оферта се оценява от държавите-членки, посочени в член 25, както и от Исландия и Норвегия. Единодушно одобрен от тези държави доклад се представя в консултативния комитет, посочен в член 36, от отговорния служител, посочен от разпоредителя с бюджетни кредити измежду състава на Генералния секретариат на Съвета, или от заместник, също посочен от разпоредителя с бюджетни кредити.Този доклад съдържа по-специално:а) мотивите за отстраняване на която и да било от офертите;б) техническа и финансова оценка на всяка оферта, включително сравнителна таблица на единичните цени;в) основанията за избора на препоръчвания участник в търга.Член 36Договорите, подлежащи на сключване от заместник генералния секретар от името на държавите-членки, посочени в член 25, и от съответните представители на Исландия и Норвегия след покана за търг, предварително се предоставят за становище на консултативния комитет по обществените поръчки и договорите.Член 37Консултативният комитет, посочен в член 36, включва в състава си по един представител от всяка държава-членка, посочени в член 25, а също и по един представител от Исландия и Норвегия. Държавите-членки, посочени в член 25, а също и Исландия и Норвегия, следят избраните представители да притежават желаната компетентност в областта на информатиката и/или финансите, и/или правото. Представителите не трябва да са взимали участие в оценяването на комплектите документи, които се представят пред консултативния комитет. В качеството на наблюдател присъства представител на финансовия контрольор.Консултативният комитет избира с обикновено мнозинство един председател и един заместник-председател измежду своите членове.Консултативният комитет дава становището си относно редовността на процедурата, водеща до избора на победител в търга, и като цяло — относно предложените условия в договора.Всеки въпрос, имащ отношение към настоящата глава, може да бъде отнесен за становище пред консултативния комитет.Консултативният комитет се стреми да дава становищата си с консенсус. Ако не е възможно постигането на такъв консенсус, консултативният комитет приема становищата си с просто мнозинство от своите представители. За да бъде валидна процедурата, необходим е кворум от 11 гласа. В случай на равен брой гласове решаваща сила има вотът на председателя.Ако е необходимо, Генералният секретариат на Съвета осигурява секретариата на консултативния комитет.Член 38Консултативният комитет сам изготвя своя процедурен правилник аналогично на процедурния правилник на консултативния комитет по обществените поръчки и договорите при Съвета на Европейския съюз.Член 39От консултативния комитет се изисква да дава своите становища, в чисто консултативен аспект, по:а) всички предложени договори за доставка на стоки или услуги, включително проучвания, чиято разчетна стойност е равна или превишава установения праг в директивите на Съвета относно процедурите, свързани с обществени поръчки;б) всяко предложено споразумение в допълнение към договор по буква а), когато са налице съществени промени, особено когато това допълнително споразумение води до промяна на сумата в първоначалния договор;в) всяко предложено допълнително споразумение, което би довело до увеличение на общата сума по вече сключения договор извън праговата стойност по буква а);г) въпроси, повдигнати в момента на сключване или в хода на изпълнение на договора (т.е. анулиране на поръчки, искания за отмяна на санкции във връзка със забавяне по договора, отклонения от специфичните и общите условия на договора), стига въпросът да е достатъчно сериозен, за да оправдае евентуално искане на становище;д) по искане на една от държавите-членки, посочени в член 25, или на Исландия или Норвегия, или на член на консултативния комитет, или на заместник генералния секретар, предложени договори за суми под праговата стойност по буква а), когато те смятат, че подобни договори поставят принципни въпроси или имат специален характер.Член 40Комплектите документи, предоставени за становище на консултативния комитет в съответствие с член 39, букви от б) до д), също се придружават от доклад, единодушно одобрен от държавите-членки, посочени в член 25, а също и от Исландия и Норвегия.Член 41Становищата на консултативния комитет се подписват от неговия председател. За да се избегне евентуално забавяне на хода на процедурата в резултат на намесата на консултативен комитет, държавите-членки, посочени в член 25, а също и Исландия и Норвегия могат, ако счетат това за необходимо, да поставят разумен срок, в рамките на който да може да бъде дадено евентуално становище. Становищата се съобщават на заместник генералния секретар и на държавите-членки, посочени в член 25, а също и на Исландия и Норвегия. След като надлежно вземат това становище под внимание, държавите-членки, посочени в член 25, също и Исландия и Норвегия единодушно взимат окончателно решение по случая. След като се вземе това решение, въпросният договор или договори се сключват от заместник генералния секретар от името на държавите-членки, посочени в член 25, и от съответните представители на Исландия и Норвегия.Член 42Всички участници в търга се уведомяват от Генералния секретариат на Съвета за взетото решение относно тяхната оферта.Член 431. Договори могат да се сключат въз основа на фактура или разходен документ, в случай че разчетната стойност на стоките или услугите не превишава 2000 EUR.2. Като гаранция за изпълнението на договорите, от доставчиците, съдоговорителите или доставчиците на услуги може да се изиска, чрез гаранционна клауза, да внесат предварителен депозит. Този депозит трябва да покрие не само целия срок на гаранцията, но също и един достатъчен период, за да може да се прибегне до позоваване на гаранцията. По принцип депозитът трябва да включва вноска в еуро по банкова сметка, специално разкрита за тази цел на името на Генералния секретариат на Съвета. Този депозит може да се подаде само в първокласна кредитна институция по целева или краткосрочна депозитна сметка в еуро.3. Размерът на депозита се определя съобразно обичайните търговски изисквания.4. Предоставянето на такава гаранция е задължително, когато стойността на въпросния договор е равна или превишава праговата стойност, определена в директивите на Съвета относно процедурите, свързани с обществените поръчки.5. Този депозит може да бъде заменен с лична и солидарна гаранция, дадена от трето лице, одобрено от счетоводното длъжностно лице. По принцип тази гаранция е деноминирана в еуро и трябва да отговаря на същите изисквания, както и гаранцията по параграф 2.6. В случай на неизпълнение на договор или на забавяне на изпълнението заместник генералният секретар гарантира адекватно обезщетение на държавите-членки, посочени в член 25, а също и на Исландия и Норвегия, по отношение на всички вреди, лихви и разходи чрез приспадане на техния размер от депозита, независимо дали той е бил направен непосредствено от доставчика или съдоговорителя, или от трето лице.Член 44Обичайните оправдателни документи, придружаващи първото платежно нареждане, съставено в изпълнение на договор, изискващ предоставянето на депозит, се допълват с копие, удостоверено като вярно с оригинала от счетоводното длъжностно лице, от разписката, издадена при плащането на депозита, или с копие, удостоверено като вярно с оригинала от счетоводното длъжностно лице, от декларация на ведомството или третото лице, предоставило гаранцията.Член 45Депозитите се възстановяват или гаранциите по член 43, които ги заменят, се освобождават от заместник генералния секретар в съответствие с разпоредбите на приложимия договор или гаранция, освен в случай на неизпълнение или забавяне на изпълнението, предвидени в член 43, параграф 6.ГЛАВА VIПредставяне и проверка на сметкитеЧлен 461. Заместник генералният секретар съставя в двумесечен срок от края на периода за изпълнение на бюджета отчет за приходите и разходите и финансов баланс и ги предава на Работната група SIS.2. Отчетът за приходите и разходите покрива всички операции, свързани с приходите и разходите за предходната финансова година. Той се представя под същата форма и като следва същите подраздели, както и бюджетът.3. Отчетът се придружава от:а) рекапитулация на състоянието на всяка от държавите, посочени в член 25, по отношение на плащането на нейната вноска, иб) рекапитулация на преводите на суми.4. Финансовият баланс показва бюджетните активи и пасиви към 31 декември на предходната финансова година.Член 471. Сметната палата се приканва да осигури проверка на сметките.2. Заместник генералният секретар изпраща отчета за приходите и разходите и финансовия баланс на Сметната палата в срок от 15 дни след изтичане на предвидения в член 46, параграф 1 срок.3. Целта на проверката от Сметната палата е да установи, че всички приходи са били получени и че всички разходи са били направени по законен и редовен начин, в съответствие с договорите за управление, бюджета и настоящия финансов регламент.4. Заместник генералният секретар предоставя на Сметната палата всички условия, които тя счете за необходими, за да изпълни своята задача.Член 48Отчетът за приходите и разходите, финансовият баланс и докладът на Сметната палата, придружени от евентуалните бележки на заместник генералния секретар, се представят преди 1 юли на държавите, посочени в член 25. Държавите-членки, посочени в член 25, на среща в Съвета възлагат на заместник генералния секретар функции по изпълнението на бюджета.ГЛАВА VIIЗаключителни разпоредбиЧлен 49Въвеждането на разпоредбите на достиженията на правото от Шенген, отнасящи се до Шенгенската информационна система, за държава, различна от посочените в член 25 (наричана по-долу "друга държава"), води до:а) преразпределение на дела на вноските на държавите, посочени в член 25,, при условията, предвидени в член 26;б) разпределение на вноските на държавите, посочени в член 25, с цел определяне на вноската, платима от другата държава за нуждите на функционирането на Sisnet през цялата текуща финансова година;в) разпределение на вноските на държавите, посочени в член 25, с цел определяне на частта от направените преди това разходи за инсталирането на Sisnet, която трябва да се поеме от другата държава. Този процент се изчислява на основата на дела от средствата по ДДС, заплатени от другата държава, от всички ресурси по ДДС на Европейските общности за предходната финансова година, през която са били направени необходимите разходи за инсталирането на Sisnet. Процентната вноска е обект на "кредитно известие" до държавите, посочени в член 25, за сума, пропорционална на техния дял, изчислена в съответствие с член 26. Другите държави могат да изберат да отнесат сумата към техния дял от бюджета или да поискат възстановяването ѝ.Член 501. Финансовият регламент се прилага за приемането на бюджета по отношение на приходите и разходите, необходими за изпълнение на задълженията, произтичащи от всяка мярка, предприета в съответствие с член 1 от Решение 1999/870/ЕО, за финансовата година, през която настоящият регламент влиза в сила.2. Като изключение от член 8, за целите на бюджета, посочен в параграф 1, заместник генералният секретар на Съвета изпраща предварителния проектобюджет на Работната група SIS възможно най-скоро след приемането на настоящия финансов регламент. След като Работната група SIS даде своето становище и след съставяне на проектобюджета, държавите-членки, посочени в член 25, приемат без каквото и да било забавяне бюджета на среща в Съвета.3. Като изключение от член 25, за целите на бюджета, посочен в параграф 1, от държавите, посочени в член 25, се изисква да платят своите вноски в съответствие с график, съставен от държавите-членки, посочени в член 25, по време на приемането на този бюджет.Член 511. Настоящото решение влиза в сила в деня на приемането му.2. То се публикува в Официален вестник на Европейските общности.Съставено в Брюксел на 27 март 2000 година.За СъветаПредседателF. Gomes[1] ОВ L 337, 30.12.1999 г., стр. 41.[2] ОВ L 356, 31.12.1977 г., стр. 1. Регламент, последно изменен с Регламент (ЕО) №2673/1999 (ОВ L 326, 18.12.1999 г., стр. 1).[3] ОВ L 123, 13.5.1999 г., стр. 51.[4] ОВ L 199, 9.8.1993 г., стр. 1.[5] ОВ L 209, 24.7.1992 г., стр. 1. Директива, последно изменена с Директива 97/52/ЕО на Европейския парламент и на Съвета (ОВ L 328, 28.11.1997 г., стр. 1).--------------------------------------------------


title: Решение на Съвета от 17 декември 1999 година за упълномощаване на заместник генералния секретар на Съвета на Европейския съюз да действа като представител на някои държави-членки при сключването и управлението на договори, които са свързани с въвеждането и функционирането на комуникационната инфраструктура за Шенгенското пространство, наречена SISNET

text:
Важна правна забележка

|

31999D0870

Официален вестник n° L 337 , 30/12/1999 стр. 0041 - 0042 специално чешко издание глава 19 том 01 стр. 168  - 169 специално испанско издание глава 19 том 01 стр. 168  - 169 специално унгарско издание глава 19 том 01 стр. 168  - 169 специално литвийско издание глава 19 том 01 стр. 168  - 169 LV.ES глава 19 том 01 стр. 168  - 169 MT.ES глава 19 том 01 стр. 168  - 169 PL.ES глава 19 том 01 стр. 168  - 169 SK.ES глава 19 том 01 стр. 168  - 169 специално словенско издание глава 19 том 01 стр. 168  - 169

		19991217Решение на Съветаот 17 декември 1999 годиназа упълномощаване на заместник генералния секретар на Съвета на Европейския съюз да действа като представител на някои държави-членки при сключването и управлението на договори, които са свързани с въвеждането и функционирането на комуникационната инфраструктура за Шенгенското пространство, наречена SISNET(1999/870/ЕО)СЪВЕТЪТ НА ЕВРОПЕЙСКИЯ СЪЮЗ,като действа на основание член 7 от Протокола към Договора за Европейския съюз и Договора за създаване на Европейската общност, с който достиженията на правото от Шенген се интегрират в правната рамка на Европейския съюз (наричан по-долу Шенгенския протокол),като има предвид, че:(1) Генералният секретар на Съвета бе упълномощен да управлява от името на заинтересованите държавите-членки по Договора за въвеждането и функционирането на комуникационната инфраструктура за втората фаза на мрежата SIRENE [1].(2) Заинтересованите държави-членки са решили да не продължават Договора за втората фаза на мрежата SIRENE и следователно същият се прекратява на 23 август 2001 г.(3) Следователно до 23 август 2001 г. трябва да бъде осигурена нова комуникационна структура за Шенгенското пространство, която се нарича SISNET, което налага изпълнението на подготвителните мерки по сключването на съответните договори, самото сключване на договорите и тяхното управление.(4) Във връзка с изпълнението на подготвителните мерки и за сключването и управлението на съответните договори, заинтересованите държави-членки поискаха да бъдат представлявани от заместник генералния секретар на Съвета.(5) Изпълнението на тази задача от заместник генералния секретар на Съвета от името някои държави-членки представлява нова задача, различна по вид от задачите, които се изпълняват от заместник генералния секретар, и произтичат от задълженията му по Договора за създаване на Европейската общност и на Договора за Европейски съюз.(6) Следователно е подходящо тази нова задача да се възложи на заместник генералния секретар с изрично решение на Съвета,РЕШИ:Член 11. С настоящото решение Съветът упълномощава заместник генералния секретар на Съвета да действа като представител на съответните държави-членки (Белгия, Дания, Германия, Гърция, Испания, Франция, Люксембург, Нидерландия, Австрия, Португалия, Финландия и Швеция) по отношение на:а) изпълнението на всички търгове за доставка, въвеждане и управление на SISNET, както и на всички други подготвителни действия, които биха могли да се окажат необходими във връзка с това;иб) сключването и управлението на договорите за доставка, въвеждане и управление на SISNET и предоставяне на услугите, които са свързани с нейното използване.2. Упълномощаването по параграф. 1 действа доколкото плащанията по горепосочените договори не се правят от общия бюджет на Европейските общности, а от съответните държави-членки.3. Заместник генералният секретар на Съвета се упълномощава да действа и като представител на Ирландия и/или Обединеното кралство относно посоченото в параграф 1 по-горе, произтичащо от бъдещо решение на Съвета за участие на някоя от тези държави-членки в отделни или във всичките разпоредби от достиженията на правото от Шенген в съответствие с разпоредбите на член 4 от Шенгенския протокол.Член 2Дейността по подготовката на търговете и управлението на сключените впоследствие договори по член 1, параграф 1 от името на съответните държави-членки се извършва от заместник генералния секретар на Съвета като част от обичайните му административни задачи.Член 3Всички въпроси, които са свързани с извъндоговорната отговорност в резултат на действие или бездействие на Генералния секретариат на Съвета при изпълнението на административните му задачи, се уреждат по реда на член 288, параграф 2 от Договора за създаване на Европейската общност. Следователно член 235 от този договор се прилага по отношение на всеки спор, който е свързан с обезщетение на вреди.Член 41. Специалната банкова сметка, която е открита на името на генералния секретар на Съвета, за целите на управлението на договорите по Решение 1999/322/ЕО, се ползва за целите на бюджета по сключването и управлението на договорите по член 1, параграф 1.2. Заместник генералният секретар е упълномощен да ползва банковата сметка по параграф 1 за изпълнението на задълженията му по настоящото решение.Член 5Настоящото решение влиза в сила от деня на неговото приемане.Член 6Настоящото решение се публикува в Официален вестник на Европейските общности.Съставено в Брюксел на 17 декември 1999 година.За СъветаПредседателK. Hemilä[1] Решение 1999/322/EO на Съвета от 3 май 1999 г., ОВ L 123, 13.5.1999 г., стр. 49.--------------------------------------------------


title: Решение на Съвета от 17 декември 2003 година за подписване на Споразумението между Европейския съюз и Република Исландия и Кралство Норвегия за прилагане на някои разпоредби на Конвенцията от 29 май 2000 година за взаимопомощ по наказателни дела между държавите-членки на Европейския съюз и протокола от 2001 година към нея

text:
Важна правна забележка

|

32004D0079

Официален вестник n° L 026 , 29/01/2004 стр. 0001 - 0002 специално чешко издание глава 19 том 07 стр. 15  - 16 специално испанско издание глава 19 том 07 стр. 15  - 16 специално унгарско издание глава 19 том 07 стр. 15  - 16 специално литвийско издание глава 19 том 07 стр. 15  - 16 LV.ES глава 19 том 07 стр. 15  - 16 MT.ES глава 19 том 07 стр. 15  - 16 PL.ES глава 19 том 07 стр. 15  - 16 SK.ES глава 19 том 07 стр. 15  - 16 специално словенско издание глава 19 том 07 стр. 15  - 16

		20031217Решение на Съветаот 17 декември 2003 годиназа подписване на Споразумението между Европейския съюз и Република Исландия и Кралство Норвегия за прилагане на някои разпоредби на Конвенцията от 29 май 2000 година за взаимопомощ по наказателни дела между държавите-членки на Европейския съюз и протокола от 2001 година към нея(2004/79/ЕО)СЪВЕТЪТ НА ЕВРОПЕЙСКИЯ СЪЮЗ,като взе предвид Договора за Европейския съюз, и по-специално членове 24 и 38 от него,като има предвид, че:(1) На 29 май Съветът създаде в съответствие с член 34, параграф 2, буква г) от Договора за Европейския съюз Конвенцията за взаимопомощ по наказателни дела между държавите-членки на Европейския съюз [1] (наричана по-долу "Конвенцията за взаимопомощ на ЕС").(2) В член 2, параграф 1от посочената конвенция се определят разпоредбите от нея, които представляват развитие на достиженията на правото от Шенген по смисъла на споразумението от 18 май 1999 г., сключено от Съвета на Европейския съюз с Република Исландия и Кралство Норвегия във връзка с асоциирането на последните към въвеждането, прилагането и развитието на достиженията на правото от Шенген [2].(3) На 16 октомври 2001 г. Съветът създаде в съответствие с член 34, параграф 2, буква г) от Договора за Европейския съюз Протокола към Конвенцията за взаимопомощ по наказателни дела [3] (наричан по-долу "Протоколът за взаимопомощ на ЕС").(4) Член 15 от посочения протокол определя, че член 8 от него представлява развитие на достиженията на правото от Шенген по смисъла на споразумението, сключено от Съвета на Европейския съюз с Република Исландия и Кралство Норвегия във връзка с асоциирането на последните към въвеждането, прилагането и развитието на достиженията на правото от Шенген.(5) Съгласно условията на член 8 от посоченото споразумение Република Исландия и Кралство Норвегия в отношенията помежду си и в отношенията им с държавите-членки на Европейския съюз ще бъдат обвързани от съдържанието на съответните разпоредби на Конвенцията за взаимопомощ на ЕС.(6) След решението от 19 декември 2002 г. на Съвета относно оправомощаване на председателството да води преговори за прилагането на определени разпоредби в областта на съдебното сътрудничество по наказателни дела на основание членове 24 и 38 от Договора за Европейския съюз председателството, подпомагано от Комисията, договори споразумение с Република Исландия и Кралство Норвегия, съгласно което съдържанието на другите съществени разпоредби на Конвенцията за взаимопомощ на ЕС и Протоколът за взаимопомощ на ЕС също ще станат приложими към Република Исландия и Кралство Норвегия в техните взаимоотношения и в отношенията им с държавите-членки на Европейския съюз.(7) Посоченото споразумение следва да бъде подписано от името на Европейския съюз при условие за неговото последващо сключване,РЕШИ:Член 1Подписването на Споразумението между Европейския съюз и Република Исландия и Кралство Норвегия за прилагането на някои разпоредби на Конвенцията за взаимопомощ по наказателни дела между държавите-членки на Европейския съюз и протокола от 2001 г. към нея, се одобрява от името на Европейския съюз при спазване на решението на Съвета във връзка със сключването на споменатото споразумение.Текстът на споразумението е приложен към настоящото решение.Член 2Председателят на Съвета е оправомощен да определи лицето/лицата, упълномощено/и да подпише/подпишат споразумението при условиe на неговото сключване.Член 3Настоящото решение и приложеното към него споразумение се публикуват в Официален вестник на Европейския съюз.Съставено в Брюксел на 17 декември 2003 година.За СъветаПредседателG. Alemanno[1] ОВ C 197, 12.7.2000 г., стр. 1.[2] ОВ L 176, 10.7.1999 г., стр. 36.[3] ОВ C 326, 21.11.2001 г., стр. 1.--------------------------------------------------


title: Решение 2007/427/ОВППС на Съвета от 18 юни 2007 година за назначаване на специален представител на Европейския съюз в Босна и Херцеговина

text:
               20.6.2007

               BG

               Официален вестник на Европейския съюз

               L 159/63

      РЕШЕНИЕ 2007/427/ОВППС НА СЪВЕТА

   от 18 юни 2007 година
   за назначаване на специален представител на Европейския съюз в Босна и Херцеговина
   СЪВЕТЪТ НА ЕВРОПЕЙСКИЯ СЪЮЗ,
   като взе предвид Договора за Европейския съюз, и по-специално член 18, параграф 5 във връзка с член 23, параграф 2 от него,
   като има предвид, че:

               (1)

               На 30 януари 2006 г. Съветът прие Съвместно действие 2006/49/ОВППС (1) за назначаване на г-н Christian Schwarz-Schilling за специален представител на Европейския съюз (СПЕС) в Босна и Херцеговина.

               (2)

               На 7 февруари 2007 г. Съветът прие Съвместно действие 2007/87/ОВППС (2) за изменение и удължаване на мандата на г-н Schwarz-Schilling като СПЕС в Босна и Херцеговина до 30 юни 2007 г.

               (3)

               Г-н Schwarz-Schilling информира Генералния секретар/върховен представител, че няма да иска удължаване на мандата си след 30 юни 2007 г.

               (4)

               Въз основа на преразглеждане на Съвместно действие 2007/87/ОВППС, мандатът на СПЕС се удължава до 29 февруари 2008 г. Във връзка с това следва да бъде назначен нов СПЕС в Босна и Херцеговина за оставащия период от 1 юли 2007 г. до 29 февруари 2008 г.

               (5)

               Генералният секретар/върховен представител препоръча г-н Miroslav Lajčákbe да бъде назначен за нов СПЕС в Босна и Херцеговина.

               (6)

               Член 49, параграф 3 от Регламент (ЕО, Евратом) № 1605/2002 на Съвета от 25 юни 2002 г. относно Финансовия регламент, приложим за общия бюджет на Европейските общности (3), предвижда основните актове да могат да приемат предимно формата на решение съгласно член 18, параграф 5 от Договора.

               (7)

               СПЕС ще изпълнява мандата си с оглед на ситуация, която би могла да се влоши и да попречи на целите на общата външна политика и политиката на сигурност, предвидени в член 11 от Договора,

         РЕШИ:
   Член 1
   Назначаване
   Г-н Miroslav Lajčákbe се назначава за специален представител на Европейския съюз (СПЕС) в Босна и Херцеговина за периода от 1 юли 2007 г. до 29 февруари 2008 г. Той изпълнява функциите си в съответствие с мандата и подробните правила, предвидени в Съвместно действие 2007/87/ОВППС.
   Член 2
   Финансиране
   1.   Референтната сума, предназначена да покрие разходите, свързани с мандата на СПЕС в периода от 1 юли 2007 г. до 29 февруари 2008 г., е в размер на 1 530 000 EUR.
   2.   Управлението на разходите е предмет на договаряне между СПЕС и Комисията. Разходите могат да се извършват от 1 юли 2007 г.
   Член 3
   Преразглеждане
   СПЕС следва да представи на Генералния секретар/върховен представител, Съвета и Комисията подробен доклад за изпълнението на мандата си до средата на ноември 2007 г.
   Член 4
   Пораждане на действие
   Настоящото решение поражда действие от деня на приемането му.
   Член 5
   Публикуване
   Настоящото решение се публикува в Официален вестник на Европейския съюз.

      Съставено в Люксембург на 18 юни 2007 година.

            За Съвета

            Председател

         F.-W. STEINMEIER

      (1)  ОВ L 26, 31.1.2006 г., стр. 21. Съвместно действие, изменено със Съвместно действие 2006/523/ОВППС (ОВ L 207, 27.7.2006 г., стр. 30).

      (2)  ОВ L 35, 8.2.2007 г., стр. 35.

      (3)  ОВ L 248, 16.9.2002, стр. 1. Регламент, изменен с Регламент (ЕО, Евратом) № 1995/2006 (ОВ L 390, 30.12.2006, стр. 1)